laion/Wikipedia-Exotic huggingface dataset:
הנס מוסל

הנרי אמיל "הנס" מוסל (בהולנדית: Henri Emile "Hans" Mossel; אמסטרדם, 24 בדצמבר 1905 – אושוויץ, פולין, 4 באוגוסט 1944) היה קלרניתן וסקסופוניסט יהודי-הולנדי שנרצח בשואה. הנס מוסל נולד למשפחה יהודית מוזיקלית מאוד. הוא היה בנם של הצ'לן ההולנדי הידוע אייזק מוסל (רוטרדם, 1870 – אמסטרדם, 1923) ושל הפסנתרנית ז'נט בלינפנטה (1868–1925). הוא בילה את נעוריו בלרן בהולנד, שם התגורר ברחוב ולתויזן. בגיל צעיר לימדו אותו לנגן בפסנתר. אביו עורר את אהבתו לג'אז. בשנת 1923 היה מוסל מתופף ופסנתרן ב"להקת הג'אז של לרנשה". כעבור כמה שנים הוא הקים להקת ג'אז משלו, "להקת הג'אז ההודית". בשנת 1931 הועסק מוסל על ידי הכנר ומנהל להקות המוזיקה, הגרמני מארק וובר ועבר לגרמניה. מכיוון שהיה יהודי, וובר היה מוקד להתנכלויות של הנאצים, שראו במוזיקה שלו כמוזיקה המנוונת (גרמנית: Entartete Musik), תווית שהוחלה גם על מוזיקת ג'אז. התנכלויות אלה מצד השלטונות נועדו לבודד, להכפיש ובסופו של דבר לאסור כל נגינה של מוזיקה זו. לקראת סוף 1932 עזב וובר את גרמניה ונסע דרך לונדון לארצות הברית. מוסל חזר להולנד. הנס מוסל נחשב לאחד מנגני הקלרינט ומהסקסופוניסטים הבולטים ביותר שהופיעו באירופה. בשנת 1935 הועסק מוסל על ידי רשות השידור ההולנדית AVRO כמנהל תזמורת רשות השידור AVRO. בשנת 1939 התחתן מוסל עם עדה אליזבת ואן אולפן ונולדו להם שני ילדים. זמן קצר לאחר תחילת מלחמת העולם השנייה החיים היו קשים מאוד עבור הנס מוסל. למרות שהיה נשוי לאישה לא יהודייה, הוא אולץ לעבוד במילוי מכתשי פצצות בנמל התעופה סכיפהול, ששימש שדה תעופה צבאי גרמני בשם פליגרהורסט 561 וכתוצאה מכך הותקף באופן קבוע על ידי כוחות בעלות הברית. ב־13 בדצמבר 1943, 199 מטוסים אמריקאים הטילו כ־1,600 פצצות (כ־400,000 קילוגרם) על פליגרהורסט 561, ולאחר מכן הגרמנים לא יכלו להשתמש בו יותר. על בסיס מקרה חבלה שנעשה במכוון, גורש הנס מוסל בשנת 1943 לאושוויץ מונוביץ. הנס מוסל אולץ לעבוד עבור חברת אי גה פארבן, שהעסיקה עובדי כפייה לטובת התעשייה. תוחלת החיים של עובדי הכפייה הללו באי גה פארבן הייתה שלושה עד ארבעה חודשים. כתוצאה מרעב ותשישות נפטר מוסל ב-4 באוגוסט 1944. ביוגרפיה קצרה אודות מוסל נכתבה על ידי הרמן אופנייר (1935–2017), ממייסדי ארכיון הג'אז ההולנדי. מדיה וקבצים בנושא הנס מוסל בוויקישיתוף AVRO dansorkest olv Hans Mossel, סרטון באתר יוטיוב (אורך: 0:15) הנס מוסל, באתר MusicBrainz (באנגלית) Herman Openneer (1935-2017), 1993. The family house on the Velthuijsenlaan 19, Laren. Avro Dance Orchestra with band leader Hans Mossel. NIOD Institute for War, Holocaust and Genocide Studies, Hans Mossel. Dutch Jazz Archive. The most knowledgeable man on Dutch jazz (NRC, 5 August 2017).
קרחון פוקנר

קרחון פוקלנר (באנגלית: Falkner Glacier) הוא קרחון מסוג קרחון עמק ברכס מאונטניר, באזור חוף בורכגרווינק, בארץ ויקטוריה, שבאנטארקטיקה. הקרחון ממוקם 4 קילומטרים מדרום לקרחון אוקלי. אורכו של הקרחון 7 קילומטרים. הקרחון זורם לכיוון מזרח. הקרחון יורד בתלילות ונשפך אל מפרץ ליידי ניונס. במפרץ יוצר הקרחון לשון קרח צפה. שמו של הקרחון ניתן לו בשנת 2008 על ידי הוועדה המייעצת לשמות אנטארקטיים. הקרחון נקרא על שם קלי ק. פוקנר (Kelly K. Falkner), שהייתה פרופסור לכימיה אוקיינוגרפיה באוניברסיטת מדינת אורגון, הממוקמת בעיר קורבאליס במדינת אורגון שבארצות הברית. פוקנר כיהנה מאז שנת 2006 כמנהלת הראשונה של התוכנית המשולבת האנטארקטית, במחלקת מדעי אנטארקטיקה, במשרד התוכנית האנטארקטית ( Program Director for the Antarctic Integrated System Science Program in the Division of Antarctic Sciences, Office of Antarctic Programs) של הקרן הלאומית למדע של ארצות הברית. • אתר אוניברסיטת מדינת אורגון, Antarctic glacier named after OSU prof in honor of NSF stint • WMO, Breaking the Ice Ceiling: International Day of Women and Girls in Science קרחון פוקנר באתר הסקר הגאולוגי של ארצות הברית קרחון פוקנר באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון פוקנר מידע גאוגרפי והיסטורי
קרחון קולסטון

קרחון קולסטון (באנגלית: Coulston Glacie) הוא קרחון יובלי, בהרי ויקטורי, באזור חוף בורכגרווינק, בארץ ויקטוריה שבאנטארקטיקה. הקרחון זורם מדרום לרכס קרטוגרפים; 19 קילומטרים ממערב לגבעת בייפאס. הקרחון נשפך אל קרחון טרפלגר. הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם פיטר וו. קולסטון (Peter W. Coulston), שהיה טכנאי אלקטרוניקת מטוסים, בטייסת VX-6 של צי ארצות הברית, בתחנת מקמרדו, בשנת 1967. קרחון קולסטון באתר הסקר הגאולוגי של ארצות הברית קרחון קולסטון באתר הגאזט האנטארקטי של ממשלת אוסטרליה קרחון קולסטון באתר הגאזט האנטארקטי המשווה SCAR של ממשלת אוסטרליה קרחון קולסטון באתר mindat ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי, באתר הסקר הגאולוגי של ארצות הברית – USGS
איימר קווין

איימר מרי רוז קווין (באירית: Eimear Ní Chuinn, באנגלית: Eimear Quinn; נולדה ב-18 בדצמבר 1972 בדבלין) היא זמרת ומלחינה אירית. קווין זכתה באירוויזיון 1996 עם השיר "The Voice". בגיל ארבע, הצטרפה קווין למקהלה המוזיקלית של בית ספרה. בגיל 15 החלה קווין ללמוד שיעורי פיתוח קול אצל המורה, ג'ודי בגאן. קווין סיימה תואר במוזיקה באוניברסיטה הלאומית של אירלנד. בשנת 1995, הצטרפה קווין למקהלה האירית "אנונה". במסגרת הלהקה, היא הקליטה שני אלבומים, "Omnis" ו-"Deep Dead Blue" ושימשה כסולנית במספר סינגלים שהלהקה פרסמה. הלהקה הופיעו במספר מדינות נוספות באירופה, דוגמת ספרד, צרפת והממלכה המאוחדת. כאשר הלהקה הופיעה בקתדרלת סנט פטריק בדבלין לכבוד חג המולד ב-1995, המפיק האירי ברנדן גרהאם שמע את קולה של קווין והציע לה לשיר את השיר שלו, "The Voice" שהתחרה באותה העת בקדם האירי לאירוויזיון 1996. קווין ניצחה בקדם וזכתה לייצג את אירלנד באירוויזיון 1996 שנערך באוסלו, בירת נורווגיה. קווין שובצה במקום ה-17 בסדר ההופעות של אירוויזיון 1996, לפי פינלנד ואחרי בלגיה. ב-18 במאי 1996, זכתה קווין בתחרות האירוויזיון במקום הראשון עם 162 נקודות. ניצחונה היה הניצחון הרביעי של אירלנד בחמש השנים הקודמות. לאחר ניצחונה, ערכה קווין סיבובי הופעות בינלאומיים בהם הופיעה באוסטרליה, ארצות הברית וכל רחבי אירופה. בנוסף, קווין הופיעה במספר תוכניות אירוח ברשות השידור האירית, RTÉ. בשנת 2006, קווין הוציאה לאור את אלבום הסולו הראשון שלה, "Gatherings". באותה השנה, לרגל ציון 25 שנים להקמת אולם הקונצרטים הלאומי של אירלנד, הופיעה קווין עם השיר "The Voice". ההופעה שודרה בטלוויזיה האירית ולאחר מכן, הקונצרט הוצא לאור כ-DVD. בשנת 2007, הוציאה קווין את אלבומה השני, "O Holy Night" אשר הופק על ידי מרטין קווין. בשנת 2011, הופיעה קווין מול מלכת הממלכה המאוחדת, אליזבת השנייה בעת ביקורה באירלנד. ב-2019 קווין הופיעה בעת ביקורו של האפיפיור פרנציסקוס באירלנד. קווין נשואה לנואל קורן, מפיק רדיו וטלוויזיה ומנכ"ל איגוד השידור האירופי. לזוג יש שתי בנות. 1996: "The Voice" 1997: "Ave Maria" 1996: "Winter, Fire and Snow" 2001: "Through the Lens of a Tear" 2006: "Gatherings" 2007: "Oh Holy Night" אתר האינטרנט הרשמי של איימר קווין (באנגלית) איימר קווין, במסד הנתונים הקולנועיים IMDb (באנגלית) איימר קווין, באתר MusicBrainz (באנגלית) איימר קווין, באתר Yandex.Music (ברוסית) איימר קווין, באתר Discogs (באנגלית) Eurovision 1996 Results: Voting & Points
Techno Cumbia

Techno Cumbia (בעברית: טכנו-קומביה) הוא שיר של הזמרת סלינה, כאשר יצא כצד ב' לשיר "Dreaming of You" ונלקח מתוך אלבומה הרביעי. שני השירים יצאו ב-14 באוגוסט 1995 על ידי EMI לטין. בנוסף לכך, הוא נכלל גם באלבום האולפן החמישי שלה Dreaming of You. השיר הגיע למקום הרביעי במצעד השירים הלטיניים. השיר נכתב על ידי פיט אסטודילו ואחיה של סלינה והופק על ידי אחיה של סלינה. השיר הוא שיר טכנו-פופ וקומביה עם השפעות של דאנסהול, ראפ, דאנס לטיני ומוזיקת מועדונים. מבחינה לירית בשיר סלינה קוראת לכולם לרקוד לצלילים של טכנו קומביה שהיה לסגנון מוזיקה חדש שטרם היה נהוג להשתמש בו קודם. השיר זכה לשבחים ממבקרי המוזיקה שהוא אחד מהשירים הטובים ביותר באלבום. מומחים האמינו כי הטכנו-קומביה הצליח לחדור לשוק המוזיקה האורבנית אודות לסלינה. השיר הגיע למקום הרביעי במצעד השירים הלטינים של בילבורד ובמצעד השירים המקסיקניים האזוריים והגיע למעמד פלטינה לטינית בארצות הברית. השיר קיבל את פרס שיר השנה לשיר הקרוסאובר הטוב ביותר בטקס פרסי מוזיקת הטחאנו ואף היה מועמד לפרס נוסף בטקס בקטגוריית קליפ השנה. בנוסף הוא גם היה מועמד לפרס BMI פופ בקטגוריית סינגל השנה. סרטון השיר "Techno Cumbia" באתר יוטיוב Selena – Techno Cumbia (באנגלית), נבדק ב-2020-12-30 Selena, Billboard Gold & Platinum, RIAA (באנגלית)
גצ'ה

גצ'ה (בהונגרית: Gecse) הוא כפר במחוז וספרם שבמרכז הונגריה. כמו יישובים רבים באירופה גם בגצ'ה מספר התושבים נמצא בירידה. כך, בשנת 1990 היה מספר התושבים 529 ובשנת 2020 רק 409 תושבים. הכפר נהרס בחלקו בתקופת הכיבוש הטורקי ולאחר מכן שרפה גדולה כילתה חלק גדול מהבתים והשפיעה על המשך ההתיישבות במקום. בגצ'ה חיו יהודים בתקופות זמן שונות. מדיה וקבצים בנושא גצ'ה בוויקישיתוף אתר האינטרנט הרשמי של גצ'ה (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
שמואל בר

שמואל בר (נולד בשנת 1948 לערך) הוא חייל צה"ל שעוטר בעיטור המופת על לחימתו בפעולת כראמה בר שירת בשירות חובה בגדוד 82 בחטיבה 7. השתתף בקרבות מלחמת ששת הימים בחזית הדרום והצטיין בתפקידו כתותחן טנק. פלוגתו של בר נטלה חלק בפעולת כראמה ב-21 במרץ 1968. במהלך הפעולה התקרב הטנק של בר אל טנק ישראלי פגוע על מנת לחלץ ממנו שלושה אנשי צוות שנפגעו ונשארו בו. רופא החטיבה ד"ר אשר פורת ומפקד הטנק יצחק בלק יצאו ממנו, זחלו לעבר הפצועים למרחק של כ-25 מטר תחת אש נשק קל ירדנית שסיכנה אותם, השכיבו אחד מהם על שמיכה וגררו אותו אל הטנק המחלץ. ד"ר פורת ביקש לגשת לחלץ את הפצוע השני. בר התנדב להצטרף אליו, והם זחלו אל הטנק הפגוע תחת אש וחילצו את הפצוע השני. הפצועים הושכבו על הסיפון האחורי של הטנק והועברו לטיפול רפואי. אחד מהם מת והשני החלים. בעקבות הפעולה עוטרו פורת, בלק ובר בצל"ש הרמטכ"ל. לימים הומר הצל"ש של פורת בעיטור העוז ואילו הצל"שים של בר ובלק הומרו בעיטור המופת. בר השתתף כחייל מילואים במלחמת יום הכיפורים בחזית הצפון. הוא נפצע בקרבות ורגלו נקטעה. אשר (קרלוס) פורת, חלוק לבן כומתה שחורה, הוצאת הקיבוץ המאוחד, 2011 שמואל בר, באתר הגבורה
גיץ (כפר)

גיץ (בהונגרית: Gic) הוא כפר במחוז וספרם שבמרכז הונגריה. כמו יישובים רבים באירופה גם בגיץ מספר התושבים נמצא בירידה. כך, בשנת 1990 היה מספר התושבים 515 ובשנת 2020 רק 353 תושבים. הכפר ננטש בחלקו בתקופת הכיבוש הטורקי ואוכלס בשנים שלאחר מכן מחדש. בגיץ חיו יהודים בתקופות זמן שונות. מדיה וקבצים בנושא גיץ בוויקישיתוף אתר האינטרנט הרשמי של גיץ (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
Last Dance/The Hustle/On the Radio

Last Dance/The Hustle/On the Radio (בעברית: הריקוד האחרון/ההמולה/ברדיו) הוא מחרוזת גרסאות כיסוי, שבוצע על ידי הזמרת סלינה ויצא כסינגל השני מתוך אלבום הפסקול של הסרט אודות חייה. המחרוזת הוקלטה בהופעה חיה ב-26 בפברואר 1995 והיא כוללת מחרוזת של גרסאות כיסוי לשלושה שירים: "‏Last Dance" (אנ') של דונה סאמר, "On the Radio" של דונה סאמר ו-"The Hustle" של ואן מקקוי. המחרוזת כללה גם קטעים מהשירים "I Will Survive" של גלוריה גיינור ו-"Funkytown" של Lipps Inc. השיר זכה להצלחה מסחרית מתונה, כאשר הגיע למקום ה-25 במצעד השירים הלטיניים ולמקום ה-27 במצעד השירים המקסיקניים האזוריים. סרטון השיר "Last Dance/The Hustle/On the Radio" באתר יוטיוב Billboard - Music Charts, News, Photos & Video, Billboard (באנגלית) Regional Mexican Airplay Chart, Billboard
הומוקבדגה

הומוקבדגה (בהונגרית: Homokbödöge) הוא כפר במחוז וספרם שבמרכז הונגריה. כמו יישובים רבים באירופה גם בהומוקבדגה מספר התושבים נמצא בירידה. כך, בשנת 1990 היה מספר התושבים 810 ובשנת 2020 רק 616 תושבים. בהומוקבדגה חיו יהודים בתקופות זמן שונות. ובמקום קיים בית קברות יהודי ישן. מדיה וקבצים בנושא הומוקבדגה בוויקישיתוף אתר האינטרנט הרשמי של הומוקבדגה (בהונגרית) נתוני הכפר באתר הלמ"ס ההונגרי בית הקברות היהודי של הומוקבדגה מפקדי האוכלוסין של יהודי הונגריה, 1993
The Thrill Is Gone

The Thrill Is Gone (בעברית: הריגוש חלף) הוא שיר בלוז איטי ומוזיקת נשמה שנכתב על ידי מוזיקאי הבלוז רוי הוקינס וריק דארנל בשנת 1951. באותה שנה הביצוע של הוקינס הגיע למקום ה-6 במצעד שירי ה-R&B\היפ הופ של מגזין בילבורד. בשנת 1969, הביצוע של בי בי קינג לביצוע הפך לשיר המוכר ביותר שלו, ואחד משירי הבלוז המוכרים אי פעם. בי בי קינג זכה בשני פרסי גראמי עבור הביצוע שלו לשיר, והפך אותו לסטנדרט בלוז. השיר מדבר על גבר שמרגיש כי אהבתו לבת זוגו פגה, לאחר שהיא החזיקה בו וניצלה אותו בזמן שהיה מאוהב בה. השיר מושר בגוף ראשון, כאשר נדמה כי מילות השיר הן למעשה מילות הפרידה מהגבר. הוא מזכיר כי כעת הוא יהיה בודד אך חופשי, וביום מן הימים היא תצטער על איך שהתנהגה כלפיו. השיר מנוגן בסולם B פנטטוני מינורי, כאשר בביצוע של קינג הוא מאופיין בתפקיד גיטרה מרכזי ומכיל שלושה סולואים. באלבום BB King and Friends: 80 השיר בוצע יחד עם אריק קלפטון, כאשר השניים שילבו את סולואי הגיטרה שלהם זה בזה. קינג נהג לבצע את השיר בהופעות יחד עם אמנים נוספים, בהם סלאש ורוני ווד, אריק קלפטון, ג'ימי ווהן ורוברט קריי, גרי מור ועוד. בדצמבר 1969, יצא השיר כסינגל בידיי קינג והפך במהרה לאחד מלהיטיו הגדולים, ולצמרות מצעדי המכירות כמו מקום שלישי במצעד שירי ה-R&B\היפ הופ ומקום 15 במצעד Billboard Hot 100. הקלטתו של קינג זיכתה אותו בפרס גראמי לביצוע ה-R&B הווקאלי הטוב ביותר - גבר בשנת 1970 ובפרס היכל התהילה של הגראמי בשנת 1998. גרסתו של קינג לשיר הוצבה במספר 183 ברשימת 500 השירים הגדולים בכל הזמנים של מגזין הרולינג סטון. מידע על היצירה "The Thrill Is Gone" באתר מיוזיק בריינז מידע על הסינגל "The Thrill Is Gone" באתר מיוזיק בריינז מידע על השיר "The Thrill Is Gone" באתר AllMusic neonadmin, The Thrill is Gone - B.B. King (ABC Bluesway, 1969), Blues Foundation (באנגלית) Joel Whitburn, Joel Whitburn's top R & B singles, 1942-1988, Menomonee Falls, Wis. : Record Research Inc., 1988, עמ' 184, ISBN 978-0-89820-068-3 Gérard Herzhaft, Encyclopedia of the blues, Fayetteville : University of Arkansas Press, 1992, עמ' 454, ISBN 978-1-55728-252-1 B B King with Slash, Ronnie Wood - "The Thrill Is Gone“ Live Video +bonus - link under the video . - YouTube, יוטיוב B.B. King & Eric Clapton - The Thrill Is Gone (HQ) - YouTube, יוטיוב Eric Clapton & B.B King - The Thrill Is Gone - live at The White House - YouTube, יוטיוב B.B. King - The Thrill Is Gone [Crossroads 2010 (Official Live Video)], יוטיוב BB King RIP with Gary Moore RIP - The Thrill Is Gone - Hi Quality - YouTube, יוטיוב Whitburn 1988, עמ' 236 B.B. King, GRAMMY.com, ‏23 בנובמבר 2020 (באנגלית) GRAMMY Hall Of Fame, GRAMMY.com, ‏18 באוקטובר 2010 (באנגלית) Rolling Stone, Rolling Stone, 500 Greatest Songs of All Time, Rolling Stone, ‏11 בדצמבר 2003 (באנגלית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
טריטוריה פדרלית

טריטוריה פדרלית היא ישות טריטוריאלית של פדרציה שאינה שייכת לאף אחד ממחוזותיה והיא כפופה ישירות לשלטון הפדרלי. האפשרות ליצור טריטוריות פדרליות בפדרציה הרוסית הופיעה לאחר אימוץ חבילת תיקונים לחוקת רוסיה בשנת 2020. סעיף 67, סעיף 1 לחוקת הפדרציה הרוסית, קבע: סעיף 67 1. שטחי הפדרציה הרוסית כוללים את שטחי הגופים המרכיבים אותה, המים הפנימיים והים הטריטוריאלי, המרחב האווירי מעליהם. בשטח הפדרציה הרוסית, בהתאם לחוק הפדרלי, ניתן ליצור טריטוריות פדרליות. ארגון הכוח הציבורי בטריטוריות הפדרליות נקבע על פי החוק הפדרלי האמור. הרעיון הוצג על ידי יו"ר הדומה המחוזית של טולה, סרגיי חריטונוב, שציין כי: "אלה כוללים, למשל, יחידות מנהליות-טריטוריאליות סגורות, אזורי טבע מוגנים במיוחד, האזור הארקטי. זאת בשל דרישות מוגברות להבטחת בטיחות, הגנה והגנה על הסביבה (למשל, אגם בייקל, המים המינרליים הקווקזיים) או יצירת תנאים להגברת האטרקטיביות להשקעה, שניהולם "דורש רגולציה מיוחדת"." ב-9 בנובמבר 2020 הוגשה לדומה הממלכתית הצעת חוק על הקמת הטריטוריה הפדרלית סיריוס. ב-18 בנובמבר החוק אומץ בקריאה ראשונה, ב-8 בדצמבר, אושר בקריאה שנייה. שלוש טריטוריות פדרליות קיימות במלזיה: פוטרג'איה, קואלה לומפור (הבירה) ולבואן. בניגריה עיר הבירה מהווה טריטוריה פדרלית המכונה "טריטוריית הבירה הפדרלית". לטריטוריית הבירה האוסטרלית, שכונתה עד שנת 1938 "טריטוריית הבירה הפדרלית", יש מעמד דומה לטריטוריה הפדרלית בארצות הברית. בארצות הברית מחוז קולומביה הוא בעל מעמד דומה. עד 2019 פקיסטן ניהלה אזורים שבטיים פדרליים. ונצואלה מתכננת להעניק מעמד של טריטוריה פדרלית פדרלי לנכסיה הפדרליים. הערים הפדרליות של רוסיה עיר פדרלית Авакьян С. А. Федеральная территория // Конституционное право. Энциклопедический словарь. / Отв. ред. и рук. авт. колл. д-р юр. наук, проф. С. А. Авакьян. — М.: Норма, 2001. — 688 с. В Конституции может появиться понятие «федеральные территории» // Коммерсантъ, 06.02.2020 Конституция Российской Федерации. Полный текст со всеми поправками // Ведомости, 10.03.2020 В Конституции может появиться понятие «федеральные территории» // Коммерсантъ, 06.02.2020 О федеральной территории «Сириус»
פליין פאט

פטריק ריינולדס, הידוע בשם הבמה פליין פאט, הוא מפיק מוזיקלי ופזמונאי אמריקאי. מוכר בשל היותו הסוכן של יה וסט וקיד קאדי בתחילת הקריירה שלהם. הוא ידוע גם בשל עבודתו עם אמנים כמו דרייק, אלישה קיז, מרי ג'יי בלייג', גוסטפייס קילה, אשנטי, לודאקריס וג'ה רול. הוא הפיק, בין היתר, את האלבומים The Element of Freedom, Stronger with Each Tear, 808s & Heartbreak, Man on the Moon II: The Legend of Mr. Rager, Man on the Moon: The End of Day, Graduation, The Life of Pablo. פליין פאט, ברשת החברתית פייסבוק פליין פאט, ברשת החברתית אקס (טוויטר) פליין פאט, באתר AllMusic (באנגלית) פליין פאט, באתר MusicBrainz (באנגלית) פליין פאט, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
חג האהבה

חג האהבה או יום האהבה הוא הכינוי בעברית למספר ימי חג. האם התכוונתם ל... מועדים ט"ו באב (מועד) – חג האהבה במסורת היהודית יום ולנטיין – חג האהבה במסורת הנוצרית; נחוג ב-14 בפברואר היום הלבן – חג האהבה היפני; נחוג ב-14 במרץ, חודש אחרי יום ולנטיין ובהקשר אליו; נחוג ביפן מאז שנת 1978, וכיום נחוג גם בקוריאה הדרומית ובטאיוואן אחר יום האהבה (סרט) (במקור "Valentine's Day") – קומדיה בבימוי גארי מרשל משנת 2010, המתרחשת ביום ולנטיין
נונאטאק גייטוויי

נונאטאק גייטווי (באנגלית: Gateway Nunatak; מילולית: נונאטאק השער) הוא נונאטאק בולט, באזור חוף סקוט, בארץ ויקטוריה, שבאנטארקטיקה. הנונאטאק ממוקם ליד ראשו של קרחון מקאיי; הנונאטאק ממוקם 17 קילומטרים ממערב להר גראן. הנונאטק נסקר לראשונה בשנת 1957, על ידי קבוצת הסקר הניו זילנדית הצפונית, מטעם המשלחת הטראנס-אנטארקטית של חבר העמים הבריטי - אשר חקרה את אנטארקטיקה בין השנים 1956–1958. הנונאטאק נקרא בשם זה, מאחר שהוא מסמל פתח ברור בין מפלי הקרח של קרחון מקאיי, למשלחות המנסות לעלות על קרחון מקאיי לכיוון מערב. נונאטאק גייטוויי באתר הסקר הגאולוגי של ארצות הברית נונאטאק גייטוויי באתר הגאזט האנטארקטי של ממשלת ניו זילנד נונאטאק גייטוויי באתר הגאזט האנארקטי של ממשלת אוסטרליה נונאטאק גייטוויי באתר הגאזט האנטארקטי המשווה SCAR של ממשלת אוסטרליה תצלום לוויין של אזור נונאטאק גייטוויי גאזט השמות האנטארקטיים הרשמי של ארצות הברית מידע גאוגרפי והיסטורי
נקודת טרור (אנטארקטיקה)

נקודת טרור (באנגלית: Terror Point) היא לשון היבשה או חצי אי, בחלקו המזרחי של האי רוס, שבאנטארקטיקה. הנקודה נמצאת בסמוך מדרום להר טרור. הנקודה מהווה את הגבול המזרחי של מפרץ פוג. הנקודה ממוקמת 6 קילומטרים מערבית - צפונית-מערבית לכף מקיי. שמה של הנקודה ניתן לה על ידי חברי משלחת החקר הבריטית הלאומית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904. ללשון היבשה ניתן שם זה, בשל קרבתה להר טרור, המתנשא מעל נקודה זו, מצפון-מזרח לה. שמו של הר טרור ניתן לו בשנת 1841 על ידי סר ג'יימס קלארק רוס. רוס קרא להר על שם ספינתו השנייה "טרור". אוכף טרור קרחון טרור נקודת טרור באתר הסקר הגאולוגי של ארצות הברית נקודת טרור באתר הגאזט האנטארקטי של ממשלת אוסטרליה נקודת טרור באתר הגאזט האנטארקטי המשווה SCAR של ממשלת אוסטרליה תצלום לוויין של אזור נקודת טרור ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מקור שמו של הר טרור
המטה המבצעי לתיאום הרשויות המבצעות במאבק בנגיף הקורונה

המטה המבצעי לתיאום הרשויות המבצעות במאבק בנגיף הקורונה, רשמית "המטה המבצעי למניעת ייבוא והתפשטות זיהום נגיף קורונה החדש בשטחי הפדרציה הרוסית" (ברוסית: Оперативный штаб по предупреждению завоза и распространения новой коронавирусной инфекции на территории Российской Федерации) הוא הגוף הפדרלי הבכיר ברוסיה האחראי לניהול פעילות הממשלה והגופים הפדרליים בתחום מניעת החמרת המצב האפידמיולוגי לאור פרוץ מגפת הקורונה ברוסיה. פועל בכפיפות לממשלת רוסיה. בראש המטה עומדת סגנית ראש הממשלה טטיאנה גוליקובה. בהרכב המועצה מכהנים אישי ממשל בולטים ברוסיה כדוגמת: אנה פופובה, רופאת התברואה הראשית וראש השירות הפדרלי לפיקוח בתחום הגנת זכויות הצרכן; סרגיי דנקוורט ראש השירות הפדרלי לפיקוח וטרינרי ופיטוסניטרי השר למצבי חירום והגנה אזרחית אנדריי מיכאילוביץ' מוריאקוב, סגן ראש שירות ביון החוץ` מיכאיל מוראשקו שר הבריאות ויטאלי סאבלייב יו"ר איירופלוט ובהמשך שר התחבורה (לפניו כיהן יבגני דיטריך כחבר המועצה מתוקף היותו שר התחבורה מינואר ועד נובמבר 2020). במסגרת המטה פועלת גם המועצה המתאמת למאבק בקורונה (ברוסית: Координационный совет по борьбе с COVID-19), שהוקמה ב-14 במרץ 2020 ובה חברים מיכאיל מישוסטין ראש ממשלת רוסיה המשמש כיו"ר המועצה, אנדריי בלואוסוב סגנו, טטיאנה גוליקובה, דמיטרי צ'רנישנקו סגן ומזכיר המועצה, אנטון סילואנוב שר האוצר, סרגיי סוביאנין ראש עיריית מוסקבה, אלכסנדר בורטניקוב מנהל שירות הביטחון הפדרלי, ולדימיר בולאווין מנהל שירות המכס הפדרלי של רוסיה, אנדריי וורוביוב מושל מחוז מוסקבה, דמיטרי גוגין ראש הסוכנות הפדרלית לרזרבות מדינה, סרגיי דנקוורט ראש השירות הפדרלי לפיקוח וטרינרי ופיטוסניטרי, אלכסיי ז'וקוב סגן יושב ראש הדומה הממלכתית, יבגני זיניצ'ב שר החירום, ויקטור זולוטוב מפקד המשמר הלאומי של רוסיה, ולדימיר קולוקולצב שר הפנים של רוסיה, איגור קראסנוב התובע הכללי של רוסיה, דניס מנטורוב שר המסחר והתעשייה, מיכאיל מוראשקו שר הבריאות, אלווירה נביאולינה נגידת הבנק המרכזי של רוסיה, סרגיי נארישקין מנהל סוכנות הביון, מקסים אורשקין עוזר נשיא רוסיה ואישים נוספים. אתר האינטרנט הרשמי של המטה המבצעי לתיאום הרשויות המבצעות במאבק בנגיף הקורונה (ברוסית) המטה המבצעי לתיאום הרשויות המבצעות במאבק בנגיף הקורונה, ברשת החברתית פייסבוק המטה המבצעי לתיאום הרשויות המבצעות במאבק בנגיף הקורונה, ביישום טלגרם המטה המבצעי לתיאום הרשויות המבצעות במאבק בנגיף הקורונה, ברשת החברתית אינסטגרם המטה המבצעי לתיאום הרשויות המבצעות במאבק בנגיף הקורונה, ברשת החברתית טיקטוק המטה המבצעי לתיאום הרשויות המבצעות במאבק בנגיף הקורונה, ברשת החברתית VK המטה המבצעי לתיאום הרשויות המבצעות במאבק בנגיף הקורונה, סרטונים בערוץ היוטיוב המטה המבצעי לתיאום הרשויות המבצעות במאבק בנגיף הקורונה, באתר ממשלת רוסיה
אבי תקווה

אבי תקווה (נולד ב-28 ביוני 1976) הוא כדורגלן עבר ישראלי אשר שיחק בעמדת הקשר ההתקפי, אחיו הצעיר של כדורגלן העבר שלום תקווה. תקווה התחיל את הקריירה שלו במחלקת הנוער של מכבי נתניה, עמה זכה בשלוש אליפויות נוער. לאחר מכן שיחק גם במדי הקבוצה הבוגרת של המועדון, אך שותף רק בשישה משחקים. על אף הופעותיו הבודדות סירבו מנהלי המועדון לשחרר את תקווה לקבוצה אחרת, ולבסוף הוא החליט לממש את זכותו ל"הסגר קטין" - לפיו הוא מגיש בקשה להתאחדות לכדורגל, אשר בסיום העונה תכפה ההעברה למועדון הקולט בסיום העונה. בעקבות בקשתו עבר תקווה בסיום העונה לשחק במדי הפועל כפר סבא. בעונה שלאחר מכן חזר לנתניה, ששיחקה בליגה הארצית (הליגה השנייה דאז). בעונת 1996/1997 שיחק בבני יהודה תל אביב, ובסופה עבר לשחק באירופה, בקבוצה השווייצרית גראסהופרס ציריך. בגארסהופרס שיחק מעונת 1997/1998, בה זכה עמה באליפות, עד לעונת 1999/2000. לקראת עונת 2000/2001 חזר תקווה לישראל וחתם בהפועל תל אביב, לאחר שהקבוצה זכתה בדאבל בעונה הקודמת וחיפשה מחליף לאחיו, שלום תקווה, שפרש בתום העונה והפך לעוזר המאמן בקבוצה. למרות קרבתו המשפחתית לעוזר המאמן, במהלך העונה הסתכסך אבי תקווה עם המאמן דרור קשטן, ובסיומה של העונה המאכזבת מבחינתו חזר לשווייץ וחתם ביאנג בויז ברן. לאחר שנתיים בברן חזר תקווה לישראל לקראת עונת 2003/2004 וחתם במכבי פתח תקווה, עמה זכה בגביע הטוטו באותה עונה. הוא המשיך בקבוצה גם בעונת 2004/2005 אך שוחרר לקראת סיום העונה, ב-9 באפריל, אז עבר לשחק תחת הדרכתו של אלי גוטמן בקבוצת פראלימני הקפריסאית. בעונת 2005/2006 חתם תקווה בהפועל כפר סבא, שהייתה מועמדת ודאית לירידה מליגת העל לליגה הלאומית, אך תחת המאמן אלי אוחנה הצליחה הקבוצה לחולל מהפך ולהנצל מירידה. יכולתו הטובה של תקווה, שתרמה למהפך, לא נעלמה מעיניהם של סקאוטים ומאמנים. במהלך העונה קיבל הצעות מקבוצות בכירות בשווייץ, כמו פ.צ. ציריך ולוזאן, כמו גם מקבוצות מהליגה השווייצרית השנייה. ב-16 במאי 2006 פורסם כי הוא חתם בקבוצת לוגאנו מהליגה השנייה בשווייץ. אולם כשעסקת לוגאנו כבר הייתה סגורה, ותקווה שוחרר מהפועל כפר סבא, הוא החליט במהלך מפתיע לוותר על החוזה עם לוגאנו ובמקומה סיכם לעונה אחת עם קבוצת הכח עמידר רמת גן, עמה ירד בעונה זו לליגה הלאומית. בתום העונה לא הצליח למצוא קבוצה חדשה, ובסופו של דבר פרש ממשחק פעיל. תקווה ערך את הופעת הבכורה שלו בנבחרת ישראל ב-18 באוגוסט 1998, כאשר עלה כמחליף במשחק ידידות מול נבחרת פולין, והורחק בכרטיס אדום. תקווה רשם 12 הופעות במדים הלאומיים, וכבש את שערו היחיד בניצחון 7–0 על אסטוניה במסגרת טורניר ידידות לציון 70 שנה להקמת ההתאחדות לכדורגל בישראל. את הופעתו האחרונה בנבחרת ערך ב-12 באפריל 2002, בהפסד 1–3 לדנמרק. לאחר פרישתו החל לעסוק בנדל"ן יחד עם אחיו שלום תקווה. אבי תקווה, באתר ההתאחדות לכדורגל בישראל אבי תקווה, באתר National Football Teams נועם שיזף, שגריר וטוב לו. ריאיון עם אבי תקוה, באתר ynet, 5 באוגוסט 2002 גולן בר יוסף, אבי תקווה חתם בהפועל תל אביב, באתר ynet, 11 ביוני 2000 יוסי פנטילט, אבי תקוה: אני עוד לא תולה את הנעליים, באתר ONE, ‏ 21 בינואר 2008 שלום תקווה: "פרשתי לפני 20 שנה מכדורגל אך מעולם לא פרשתי מהפועל", באתר ישראל ספורט, 4 ביוני 2016